INTER-KOP DOO, ŠABAC, U STEČAJU                                                                                          Ст.бр.32/19
 OBJAVLJUJE POZIV ZA DOSTAVLJANJE PONUDA

Na osnovu čl. 132 stav 2 Zakona o stečaju (Službeni glasnik RS br.113/2017, 44/2018 i 95/2018) kao i poglavlja III Nacionalnog standarda o načinu i postupku unovčavanja imovine stečajnog dužnika-Nacionalni standard br.5 (Službeni glasnik Republike Srbije“, br. 62/2018), stečajni upravnik stečajnog dužnika INTER-KOP DOO, ŠABAC, STEČAJU, Beogradski put bb Šabac; MB 063476673, PIB 100109401
OBJAVLJUJE

POZIV ZA DOSTAVLJANJE PONUDA

1. Pružanje usluga procene vrednosti imovine stečajnog dužnika    INTER-KOP DOO ŠABAC U STEČAJU i to:

- procena vrednosti nepokretne i pokretne  imovine stečajnog dužnika ( podaci  o imovini  za potrebe davanja ponude o proceni mogu se dobiti na dole navedeni kontakt telefon i meil adresu).
- pored procene vrednosti nepokretne i pokretne imovine procenitelj treba da izvrši i procenu celishodnosti prodaje stečajnog dužnika kao pravnog lica u odnosu na prodaju imovine stečajnog dužnika pojedinačno.
- dostavljanje objašnjenja na zahtev stečajnog upravnika, odnosno lica angažovanog od strane stečajnog upravnika, u pogledu obavljene procene.

2.  Svrha procene

Svrha procene je da se na osnovu procene vrednosti nepokretne i pokretne imovine utvrdi strategija prodaje u cilju ostvarenja najveće prodajne vrednosti i obezbeđenje namirenja poverilaca u stečajnom postupku nad stečajnom dužnikom.

3. Metode procene

Za potrebe utvrđivanja procenjene vrednosti nepokretne i pokretne imovine, procenitelj će koristiti metode koji su u skladu sa Međunarodnim standardima finansijskog izveštavanja i Nacionalnim standardom br. 5, poglavlje II Nacionalnog standarda ,  o načinu i postupku unovčenja imovine stečajnog dužnika (Službeni glasnik Republike Srbije“, br. 62/2018), kojima se omogućuje najveća vrednost imovine stečajnog dužnika, što znači da treba izvršiti procenu celokupne imovine za sva četiri načina unovčenja:
- prodaja celokupne imovine stečajnog dužnika;
- prodaja imovinske celine;
- prodaja pojedinačne imovine stečajnog dužnika;
- prodaja stečajnog dužnika kao pravnog lica.
4. Izveštaj o proceni

Po završetku posla, ponuđač je dužan da pripremi i dostavi detaljan izveštaj u pismenoj formi, koji će sadržati sledeće:

- predmet procene,

- datum procene,

- opis metoda korišćenog u proceni nekretnina,

- zaključak o procenjenoj likvidacionoj vrednosti nekretnina stečajnog dužnika,

- pretpostavke i ograničavajuće uslove,

- priloge sa iskazanim vrednostima po svakoj pojedinačnoj nekretnini.

5. Rok za izvršenje usluge

Rok za izvršenje procene vrednosti nekretnina stečajnog dužnika i dostavljanje izveštaja o izvršenom poslu, iznosi 30 dana od dana potpisivanja ugovora sa najboljim ponuđačem.

6. Uslovi za konkurisanje

Ponudu za učestvovanje može podneti svaki ponuđač koji ispunjava uslove u smislu kvalifikacionih zahteva, utvrđene od strane naručioca, i to:

– da je registrovan za obavljanje odgovarajuće delatnosti kod nadležnog organa;

– da mu u roku od 2 godine pre dostavljanja ponude nije izrečena pravosnažna sudska

ili upravna mera zabrane obavljanja delatnosti koja je predmet ove ponude;

– da raspolaže neophodnim finansijskim i poslovnim kapacitetom;
– da raspolaže dovoljnim kadrovskim i tehničkim kapacitetom za vršenje usluga iz

ponude;
-da ima iskustva u proceni mineralnih sirovina i rudnog blaga;
– da procenitelj zadužen za procenu vrednosti imovine ima licencu za obavljanje poslova ovlašćenog procenitelja (priložiti kopiju licence).
7. Informacije za ponuđače

Zainteresovani ponuđači, odnosno ovlašćeni predstavnici, mogu ponude dostaviti najkasnije u roku od 8 dana od dana objavljivanja oglasa, svakog radnog dana od 9:00 do 15:00 časova na adresu stečajnog dužnika za prijem pošte, Inter-kop doo u stečaju,poštanski fah 6, 14210 Ub.
Osoba za kontakt je stečajni upravnik Zoran Božić, tel. 063/365-025 i meil adresu vsimic57@gmail.com
Ponude dostaviti u dva primerka. Original i kopija se dostavljaju u zatvorenim kovertama, sa naznakom Ponuda za pružanje usluga procene vrednosti imovine stečajnog dužnika INTER-KOP DOO ŠABAC, STEČAJU “.

Ponuda treba da sadrži:

- dokaze o ispunjenosti uslova (navedenih u stavu 6 ovog poziva);

- rok u kome će procena biti urađena;

- cenu za pruženu uslugu iskazanu u dinarima, sa posebno iskazanim PDV-om;

-dinamiku plaćanja ugovorene cene.

Dodatne informacije i pojašnjenja u vezi sa pripremanjem ponude ponuđači mogu tražiti u pisanom obliku, najkasnije pet dana pre isteka roka za dostavljanje ponude. Zahteve za dodatne informacije ponuđači treba da dostave na adresu stečajnog upravnika, sa naznakom Pitanja u vezi sa ponudom“. Naručilac će u roku od jednog dana od dana prijema zahteva poslati ponuđaču odgovor u pismenom obliku.

Izbor najboljeg ponuđača vrši odbor poverilaca u rokovima propisanim Nacionalnim standardom o načinu i postupku unovčavanja imovine stečajnog dužnika.

U slučaju da Odbor poverilaca ne donese odluku u propisanom roku, izbor ponuđača će izvršiti stečajni upravnik.

Naručilac zadržava pravo da po prijemu svih ponuda donese odluku da ne izabere ni jednog ponuđača, o čemu će se ponuđačima dostaviti pismeno obaveštenje.

U slučaju odustanka od postupka izbora najboljeg ponuđača, naručilac neće biti odgovoran, ni na koji način, za stvarnu štetu, izgubljenu dobit, ili bilo kakvu drugu štetu koju ponuđač može usled toga da pretrpi, uprkos tome što je naručilac bio upozoren na mogućnost nastupanja štete.

U Šapcu, dana 05.04.2021. god.
                                                                                                                                        Stečajni upravnik, 
                                                                                                                                             Zoran Božić
